Diari Oficial de la Generalitat Valenciana


Sumari del DOGV 8842, del 23-06-2020 (2020/4431)

Notificació de la sentència dictada en procediment ordinari número 1027/2017.
-----------------------------------------------------------------------------

### Dades del document

Número de DOGV
:   8842

Data del DOGV
:   23-06-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4431


Organisme emissor
:   Jutjat de Primera Instància i Instrucció Número 6 de Llíria

Tipus de document
:   Edicte

Notificació de la sentència dictada en procediment ordinari número 1027/2017. [2020/4431]  
En el present procediment ordinari 1027/17, seguit a instàncies de Francisco Santoyo García i María Auxiliadora Muñoz Calpe contra Shengali Zhang i Shenguan Zhang, s'ha dictat sentència que literalment és com segueix:  
  
«Sentència  
Llíria, 23 d'octubre de 2019.  
Vistes per mi, Alicia Millet Fenollar, jutgessa en substitució en el Jutjat de Primera Instància i Instrucció núm. 7 de Llíria i el seu partit, les presents actuacions de judici ordinari número 1027/2017 seguit entre parts, com a demandant Francisco Santoyo García i María Auxiliadora Muñoz Calpe, representada per la procuradora Montalt del Toro, substituïda pel seu habilitat Román Selma i sota la direcció jurídica del lletrat Soler Díaz, contra Shengali Zhang i Shenguan Zhang, exercici de demanda de judici ordinari per reclamació de quantitat.  
Dispositiva  
Estime la demanda interposada per la procuradora dels tribunals Montalt del Toro, en representació de Francisco Santoyo García i María Auxiliadora Muñoz Calpe, i condemne Shengali Zhang i Shenguan Zhang a:  
- Que arranquen els vint-i-un arbres plantats en la seua propietat confrontant amb la propietat dels actors, i això en el termini de 30 dies naturals des de la fermesa de la present sentència.  
- Que obtinguen la corresponent llicència municipal (per a arrancar els arbres), si fora preceptiva, així com que comuniquen amb caràcter previ a l'Ajuntament de Riba-roja de Túria l'arrancament dels vint-i-un arbres.  
- Que abonen als actors la quantitat de 2.801,15 euros pels treballs executats en relació amb obertura i ompliment de sal.  
- Que abonen als demandants la quantitat de 1.758,99 euros en concepte de reparació de tanca i mur mitger.  
S'aplicarà les quantitats el que es disposa en el fonament de dret segon en relació amb els interessos.  
- Que indemnitzen en les quantitats que s'hagueren derivat amb posterioritat a la interposició de la demanda i que foren conseqüència dels danys ocasionats pels arbres, propietat dels demandats, tot això fins a la finalització del procediment.  
Notifiqueu la present resolució a les parts i feu-los saber que contra aquesta es pot interposar recurs d'apel·lació, que, si és el cas, haurà d'interposar-se davant aquest jutjat dins dels vint dies següents a la notificació d'aquesta resolució.  
Així la pronuncia, mana i signa, Alicia Millet Fanollar jutgessa en substitució en el Jutjat de Primera Instància i Instrucció núm. 6 de Llíria.»  
  
I atés que es desconeix el parador d'aquest demandat, Shengali Zhang i Shenguan Zhang, s'expedeix el present a fi que els servisca de notificació de forma deguda.  
  
Llíria, 4 de maig de 2020.- La lletrada de l'Administració de justícia: Patricia María Salvador Pechuán.